Det russiske kunstakademiet

Det russiske kunstakademiet, også kjent som St. Petersburgs kunstakademi, Det keiserlige kunstakademi eller Repina (etter kunsteren Ilja Repin), er et kunstakademi som ligger i St. Petersburg. Det ble grunnlagt i 1757.

Katarina den store ga institusjonen navnet Det keiserlige kunstakademi i 1764 og utnevnte samtidig dets første rektor; Alexander Kokorinov, som også fikk i oppdrag å tegne et nytt bygg for akademiet.

Det tok 25 år å konstruere det nyklassisistiske byggverket. Arkitekt Konstantin Thon var ansvarlig for en overdådig dekor av interiøret. Han har også tegnet bryggekanten foran bygningen og smykket den ut med to 3000 år gamle sfinkser som ble fraktet fra Egypt.

 Eksterne lenker 
 Russian Academy of Arts 
 The St. Petersburg State Academic Institute of Fine Arts

Kategori:Etableringer i 1757
Kategori:Byggverk i St. Petersburg
Kategori:Utdanningsinstitusjoner i Russland
Kategori:Kunstakademier
Kategori:1757 i Russland
Kategori:Byggverk fullført i 1789